Tisztelt Rokonérzelmű Pályatársam! Itt ülök íróasztalomnál és fejemben egyre inkább cikáznak a gondolatok… mi a költő hagyatéka, s vajon eljut-e dalom, kinek szánni vélem…

Megragadom az alkalmat, hogy kikérjem Kegyed véleményét újabb terveimről. Úgy érzem, mindezt lyrai formában tudnám közönségem elé tárni. Remélem, terveim orcájára nem késztetnek mosolyt… és Isten segedelmével, s Kegyed támogatásával lesz erőm beteljesíteni két részes kötetemet. Várom becses válaszát.

Őszinte híve:

Madách Imre

Kedves Barátom! Örömmel vettem kezembe újabb levelét. Végre! Egy újabb Honfitárs, kit ugyanazon gondolatok gyötörnek. Mindenképp bíztatom tervei papírra vetésére, hisz mi marad a költő után, ha nem kagylóba rejtett igazgyöngyei. Magam is tele vagyok dallal, de vajon minden magból szép virág lesz, s a virágokból egy egész virágos kert, mely gyönyörül szolgál az arra járóknak? Ezen gondolatokkal elmélyülve kérem Isten segedelmét, hogy a Nap sugári életben tartsák eme virágokat.

Tisztelő barátja:

Arany